นักวิชาการ หวั่นนโยบายรัฐเร่งวิกฤตกองทุนประกันสังคม
นักวิชาการ ชี้นโยบายรัฐ 3 ข้อ เร่งวิกฤตฐานะการเงินกองทุนประกันสังคม เสนอเพิ่มจ่ายเงินสมทบ และขยายเวลาผู้ประกันตน
12 มิ.ย. 2565

ดร.อนุสรณ์ ธรรมใจ นักวิชาการอิสระ กล่าวว่า ชี้ปัญหาฐานะการเงินกองทุนประกันสังคมจากนโยบาย 3 ของรัฐบาล ประกอบด้วย 1. ให้นำ “เงิน” จากกองทุนชราภาพ ออกมาใช้ก่อน 2. ให้เลือกรับบำเหน็จแทนบำนาญได้ 3. ขอคืนหรือขอกู้จากกองทุนได้ ทั้ง 3 นโยบายแม้นมีเป้าหมายต้องการช่วยเหลือผู้ประกันตนเดือดร้อนทางเศรษฐกิจเฉพาะหน้าแต่เป็นการละเมิดต่อหลักการประกันสังคม และอาจนำมาสู่ปัญหาฐานะทางการเงินของกองทุนชราภาพได้ จึงขอเสนอให้ทบทวนนโยบายดังกล่าวอย่างไรก็ตาม หากต้องการเดินหน้านโยบายดังกล่าวจำเป็นต้องมีมาตรการและแนวทางเพิ่มเติมเพื่อไม่ให้กองทุนชราภาพเข้าสู่สภาวะการล้มละลายภายใน 30 ปี และผู้ประกันตนที่รับบำเหน็จอาจใช้จ่ายเงินหมดภายใน 5 ปีหลังการเกษียณ โดยแนวทางและมาตรการเพิ่มเติมมีดังต่อไปนี้ประการที่หนึ่ง ต้องปรับเพดานค่าจ้างเฉลี่ยที่ใช้ในการคำนวณจ่ายเงินสมทบ เพดานค่าจ้างเฉลี่ยที่ 15,000 บาทใช้มามากกว่า 30 ปีแล้ว แม้นไม่มีนโยบาย 3 ขอ ก็จำเป็นต้องปรับเพดานค่าจ้างอยู่แล้ว ยิ่งมีนโยบายนี้ยิ่งต้องดำเนินการเพื่อเพิ่มรายได้ให้กับกองทุนประการที่สอง การเพิ่มอายุผู้มีสิทธิได้รับเงินบำนาญจากกองทุนชราภาพจาก 55 ปี เป็น 60 ปี โดยทยอยปรับเพิ่มขึ้นทุกปีอย่างค่อยเป็นค่อยไปประการที่สาม ควรศึกษาถึงความจำเป็นต้องเพิ่มอัตราจ่ายเงินสมทบทั้งส่วนของนายจ้าง ลูกจ้างและรัฐบาลเพื่อให้รายรับ (เงินไหลเข้ากองทุน) เพียงพอต่อ รายจ่าย (เงินไหลออกกองทุน) เนื่องจากค่าใช้จ่ายต่างๆ เพิ่มสูงขึ้น